ซีพีเอฟเพิ่มเป้ารายได้ปี53เป็น1.9แสนล้าน
ซีพีเอฟขยับเป้ารายได้ปี2553 เพิ่มเป็น 1.9 แสนล้านบาทจากเดิม 1.8 แสนล้านบาท เหตุผลประกอบการ 9 เดือนเติบโต 42%
10 พ.ย. 2553

ซีพีเอฟขยับเป้ารายได้ปี2553 เพิ่มเป็น 1.9 แสนล้านบาทจากเดิม 1.8 แสนล้านบาท เหตุผลประกอบการ 9 เดือนเติบโต 42%
นายอดิเรก ศรีประทักษ์ กรรมการผู้จัดการใหญ่ บริษัท เจริญโภคภัณฑ์อาหาร (ซีพีเอฟ) เปิดเผยว่า บริษัทได้เพิ่มเป้ารายได้ปี 2553 เป็น 1.9 แสนล้านบาท หลังจากผลประกอบการ 9 เดือน เติบโตขึ้น 42% จากงวดเดียวกันในปี 2552  และคาดว่า กำไรสุทธิปีนี้จะเติบโต 30 % เนื่องจากบริษัทมีการเติบโตของรายได้จากยอดการส่งออกกุ้ง เพราะประเทศคู่แข่งประสบกับปัญหาโรคในกุ้งทำให้ราคากุ้งเติบโตมากกว่า 30% เมื่อเทียบกับสัดส่วนส่งออกทำให้บริษัทมีกำไร
ทั้งนี้ในปี2554 คาดว่ายอดรายได้จะเติบโต 5-10% รวมทั้งจะใช้งบลงทุนในปีหน้าถึง 6 พันล้านบาท แบ่งเป็น ต่างประเทศ 4 พันล้านบาท ในประเทศ 2 พันล้านบาท 
"ผมมองว่าปัญหาค่าเงินแข็ง เป็นโอกาสที่ทำให้บริษัทออกไปลงทุนต่างประเทศมากขึ้น และเชื่อว่าในปี2554 ค่าเงินบาทจะอยู่ที่ 28-28.5 บาทต่อเหรียญสหรัฐ"นายอดิเรกกล่าว